Sagunt torna a ser protagonista en ‘España Directo’
07 de febrer 2019

![Imagen 1](/media/actualidad/PublishingImages/1 Políticos/Cuerpo Natalia Antonino.jpg)

La Federació Junta Fallera de Sagunt ha col·laborat en l'assistència a l'equip del programa de televisió _España Directo_ per a donar difusió a esta Festa d'Interés Turístic Nacional, i que a més és ja Patrimoni Immaterial de la Humanitat. Tradició i gastronomia s'uneixen en este reportatge que el conegut programa de TVE emetrà esta vesprada. 

  

D'una banda, l'Associació Cultural Falla la Marina i l’Associació Cultural Eduardo Merello del Port de Sagunt, a les quals la regidoria de Turisme ha agraït la seua col·laboració, mostraran què consistix el _carnestoltes_ faller i com es confeccionen les disfresses que en breu ompliran de colorit els carrers del municipi. D'altra banda, també ha agraït la col·laboració del local Nou Wizard a mostrar la tradició gastronòmica de les pataquetes que des de Sant Antoni fins al dimecres de cendra tenen lloc a la nostra ciutat.

  

La delegada de Turisme, Natalia Antonino, ha declarat que sempre “**és un plaer poder comptar amb la presència del programa _España Directo_ en el nostre municipi, que a través dels seus enregistraments ens permet promocionar gastronomia i festes en esta ocasió**”. La regidora ha recordat que ja són més de cinc “**les oportunitats en les quals Sagunt mostra en este programa allò pel que som diferents, així com el nostre caràcter hospitalari i ple de tradicions per descobrir, dins de la nostra ciutat que està viva durant tot l'any, una ciutat que ofereix multitud de productes turístics per a tota mena de públic**”.

  

*   [](http://www.facebook.com/sharer.php?u=https://aytosagunto.es/va/actualitat/sagunt-torna-a-ser-protagonista-en-espana-directo/ "Facebook")
*   [](http://twitter.com/share?url=https://aytosagunto.es/va/actualitat/sagunt-torna-a-ser-protagonista-en-espana-directo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-torna-a-ser-protagonista-en-espana-directo/ "Linked In")
*   [](mailto:?body=https://aytosagunto.es/va/actualitat/sagunt-torna-a-ser-protagonista-en-espana-directo/)